**Z A P I S N I K**

Sa 40. sjednice Školskog odbora Osnovne škole braće Radića Pakrac održane **18.veljače 2016.godine u 13:15 sati**.

KLASA: 003-06/16-01/5

URBROJ: 2162-10-01-15-02

.............................................................

**Prisutni članovi**: Manuela Papić , Željka Pejša Božić, Marko Martinelli, Morena Mandić Čolić

**Nenazočni članovi**: Lejla Skalnik (izuzeta na vlastiti zahtjev, službena zabilješka), Danijela Kiš, Ivana Roksandić (opravdano odsutna radi bolesti i prethodno preuzetih obveza)

**Ostali prisutni - izvjestitelji**: Sanja Delač ravnateljica,

 Ivančica Kiš, tajnica škole, zapisničarka,

.............................................................

Na sjednici se nalazi četiri od sedam članova Školskog odbora te je konstatiran kvorum potreban za donošenje pravovaljanih odluka.

 ..............................................................

Predsjednica Školskog odbora pozdravlja nazočne i čita dnevni red 40.sjednice Školskog odbora:

1. Usvajanje zapisnika s prošle sjednice Školskog odbora
2. Odluka o prodaji školskog stana
3. Razno

Dnevni red je usvojen.

.........................................................

**SLUŽBENA ZABILJEŠKA;**

Članica Školskog odbora Lejla Skalnik, učiteljica zatražila je da ju se prilikom odlučivanja o načinu i cijeni otuđenja školskog stana izuzme sa sjednice jer je neposredno zainteresirana za kupnju istog čime bi se prilikom odlučivanja nalazila u sukobu interesa. Stoga joj je usvojen zahtjev te je izuzeta sa današnje i svake iduće sjednice na kojoj će se raspravljati o načinu i cijeni otuđenja nekretnine.

**AD 1**

Prva točka dnevnog reda je usvajanje zapisnika s 39. sjednice školskog odbora. Zapisnik s prošle sjednice Školskog odbora dostavljen je članovima Školskog odbora zajedno sa pozivom na 40.sjednicu Školskog odbora. Primjedaba na zapisnik nema. Svi prisutni članovi školskog odbora ( četiri glasova) prihvaćaju zapisnik s prošle sjednice školskog odbora.

**AD 2**

 Predsjednica školskog odbora dijeli članovima Školskog odbora primjerke novog elaborata o procijenjenoj vrijednosti stana.

Ravnateljica obrazlaže da se na raspisani natječaj za prodaju stana nitko nije javio te je Povjerenstvo za stanove zatražilo izradu novog Elaborata o procijenjenoj vrijednosti stana.

Prema istome tržišna vrijednost stana je procijenjena na 176.145,50 kn dok je prethodnim elaboratom bila procijenjena na 310.118,48 kn. Prema novom elaboratu cijena je gotovo prepolovljena.

Svrha novca dobivenog prodajom stana;1. Uvođenje centralnog grijanja u drugi stan, kupnja informatičke opreme za školu. Članovi Školskog odbora nisu imali pitanja niti komentara. Pristupa se glasovanju.

::::::::::::::::::::::::::::::::::::::::::::::::::::::::::::::::::

**ODLUKA O PRODAJI ŠKOLSKOG STANA**

Svi prisutni članovi školskog odbora (četiri glasa) jednoglasno donose odluku o prodaji stana a od dobivenog novca uvest će se centralno grijanje i kupit će se namještaj u drugi stan da bi se mogao iznajmiti te će se kupiti informatička oprema.

:::::::::::::::::::::::::::::::::::::::::::::::::::::::::::::::::

Završeno u 13:55 sati

Predsjednica Školskog odbora:

Manuela Papić,dipl.ing.biologije

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_